Diari Oficial de la Generalitat Valenciana


Sumari del DOGV 9550, del 09-03-2023 (2023/2235)

RESOLUCIÓ d'1 de març de 2023, de la vicepresidenta i presidenta en funcions del Consell Rector de la Corporació Valenciana de Mitjans de Comunicació, per la qual es publica l'oferta pública d'ocupació de la Societat Anònima de Mitjans de Comunicació per a 2023.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9550

Data del DOGV
:   09-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2235


Data del document
:   01-03-2023

Organisme emissor


Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ d'1 de març de 2023, de la vicepresidenta i presidenta en funcions del Consell Rector de la Corporació Valenciana de Mitjans de Comunicació, per la qual es publica l'oferta pública d'ocupació de la Societat Anònima de Mitjans de Comunicació per a 2023. [2023/2235]  
La Llei de la Generalitat 6/2016, de 15 de juliol, del servei públic de radiodifusió i televisió d'àmbit autonòmic, de titularitat de la Generalitat disposa en el seu article 46.5 que la contractació de personal de la Corporació i les seues societats respectarà els principis d'igualtat, publicitat, mèrit i capacitat, mitjançant les corresponents proves d'accés establides i convocades pel Consell Rector.  
D'acord amb el que preveu l'article 70 del text refós de la Llei de l'estatut bàsic de l'empleat públic, aprovat pel Reial decret legislatiu 5/2015, les necessitats de recursos humans de la Societat Anònima de Mitjans de Comunicació amb assignació pressupostària el 2023, que hagen de proveir-se mitjançant la incorporació de personal de nou ingrés s'incorporen a l'oferta d'ocupació pública del 2023, la qual cosa comportarà l'obligació de convocar els corresponents processos selectius per a les places compromeses.  
Aquesta oferta s'ha negociat amb la representació legal dels treballadors i les treballadores en la reunió celebrada el dia 30 de gener del 2023, la Direcció General de Pressupostos de la Conselleria d'Hisenda i Model Econòmic n'ha informat favorablement amb data 17 de febrer del 2023 i el Consell Rector de la Corporació l'ha aprovada en la seua reunió del dia 28 de febrer del 2023.  
  
En conseqüència, de conformitat amb el que disposa l'article 4.2.a i c del Reglament orgànic i funcional del Consell Rector, resolc:  
  
  
Primer  
Publicar en el Diari Oficial de la Generalitat Valenciana l'oferta pública d'ocupació de la Societat Anònima de Mitjans de Comunicació corresponent al 2023, que ascendeix a un total de cinquanta (50) places conforme figura en l'annex d'aquesta resolució.  
  
Segon  
L'oferta pública d'ocupació conté places corresponents als llocs de treball dotats pressupostàriament i previstos en la relació de llocs de treball que l'SAMC ha elaborat, la totalitat dels quals estan ocupats de manera interina.  
No procedeix reservar places per a la cobertura mitjançant promoció interna, per la qual cosa s'estableix un únic torn lliure que, al seu torn, es desglossa en un torn lliure general i un altre per a persones amb diversitat funcional.  
  
Tercer  
Els processos selectius derivats d'aquesta oferta pública d'ocupació hauran de desenvolupar-se en el termini màxim de tres anys, des de la seua cobertura de manera interina, conforme al que estableix l'article 70 del Reial decret legislatiu 5/2015, de 30 d'octubre, que aprova el text refós de la Llei de l'estatut bàsic de l'empleat públic.  
  
Quart  
Es reservaran fins a un set per cent (7 %) dels llocs a persones amb diversitat funcional. En els corresponents processos selectius que es realitzen per a la dotació dels llocs recollits en aquesta oferta pública d'ocupació, s'establirà la regulació que contemple la manera de garantir que la discapacitat que acrediten els aspirants resulta compatible amb l'acompliment de les funcions i tasques genèriques consubstancials a les places que s'han de cobrir sense que resulte necessari adaptar el lloc de treball, sobre la base dels criteris i canals mèdics i psicològics que determinen, en l'SAMC, les condicions que han de complir els ocupants dels diversos llocs de l'organització.  
  
Cinqué  
A fi de promoure la igualtat efectiva de gènere, les bases de la convocatòria de places inclouran com a primer criteri de desempat la resolució en favor del gènere que estiguera infrarepresentat, i s'estableixen com a criteris secundaris de desempat qualssevol altres d'ús comú: sorteig, edat, lletra del cognom, etc.  
Aquesta resolució tindrà els efectes que procedisquen d'acord amb les seues característiques i naturalesa a partir de l'endemà de la seua publicació, i contra aquesta, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la publicació. Potestativament, es podrà interposar recurs de reposició en el termini d'un mes, a comptar des de l'endemà de la publicació, davant de l'òrgan que l'ha dictada.  
  
  
Burjassot, 1 de març de 2023.- La vicepresidenta i presidenta en funcions del Consell Rector: Mar Iglesias García.